หุ้นสหรัฐฯปิดในกรอบแคบ
ตลาดหุ้นสหรัฐฯปิดในกรอบแคบหลังนักลงทุนชะลอลงทุนขณะที่ราคาน้ำมันลอนดอนดิ่งแรง
2 ธ.ค. 2554

ตลาดหุ้นสหรัฐฯปิดในกรอบแคบหลังนักลงทุนชะลอลงทุนขณะที่ราคาน้ำมันลอนดอนดิ่งแรง
ตลาดหุ้นสหรัฐฯวานนี้(1ธ.ค.) ปิดลบในกรอบแคบๆ หลังนักลงทุนชะลอทบทวนข้อมูลทางเศรษฐกิจต่างๆ หนึ่งวันหลังจากวอลล์สตรีททะยานอย่างแรง เมื่อธนาคารกลางชาติสำคัญๆ ของโลกพร้อมใจดำเนินการเพื่อให้มั่นใจว่าระบบการเงินโลกจะสามารถรับมือวิกฤตหนี้ยุโรปได้       ความเคลื่อนไหวนี้เองส่งผลให้ดัชนีหุ้นดาวโจนส์ ลดลง 25.65 จุด (0.21 เปอร์เซ็นต์) ปิดที่ 12,020.03 แนสแดค เพิ่มขึ้น 5.86 จุด (0.22 เปอร์เซ็นต์) ปิดที่ 2,626.20 เอสแอนด์พี ลดลง 2.37 จุด (0.19 เปอร์เซ็นต์) ปิดที่ 1,244.59 ขณะที่ราคาน้ำมันลอนดอนดิ่งแรงหลังตัวเลขภาคการผลิตจีนเพิ่มความกังวลต่อการเติบโตของเศรษฐกิจโลกสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 16 เซนต์ ปิดที่ 100.20 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.53 ดอลลาร์ ปิดที่ 108.99 ดอลลาร์ต่อบาร์เรล